**LÄÄNEMAA AASTA NOORSOOTÖÖ VALDKONNA TEGU TIITLI STATUUT**

1. **Üldsätted**
	1. Läänemaa aasta noorsootöö tegu tiitli andmist koordineerib ja tiitli andmist korraldab Sihtasutus Läänemaa.
	2. Tunnustuse eesmärgiks on esile tõsta maakondliku või riikliku mastaabiga noorsootöö tegusid/projekte, mis on omas valdkonnas silmapaistnud ning täitnud seatud eesmärke ja pälvinud selle tõttu ka tunnustust erinevatelt osapooltelt.
	3. Tunnustada saab kõiki Lääne maakonna kohalikes omavalitsustes elavate või tegutsevate inimeste poolt ellu viidud tegusid, projekte või muud sarnast.
	4. Tunnustatute nimed avaldatakse Läänemaa aastaraamatus ning teistes meediakanalites, mille eesmärk on edastada infot tublidest saavutustest punktis 1.2 mainitud kriteeriume arvestades.
2. **Tunnustamise viis**
	1. Kandidaadid saavad tunnustatud „Läänemaa tunnustab“ tänuüritusel, mis toimub iga-aastaselt jaanuaris.
	2. Kandidaate tunnustatakse tänukirja ja meenega.
3. **Kandidaatide esitamine**
	1. Kandidaate aasta noorsootöö valdkonna edendaja tiitlile võivad esitada kõik kodanikud ja organisatsioonid.
	2. Esitatud kandidaatide andmete kogumist koordineerib Sihtasutus Läänemaa.
	3. Kandidaatide esitamise tähtaja seab Sihtasutus Läänemaa ning teavitab sellest valdkonnaga seotud meediakanalites.
	4. Kandidaate esitatakse selleks ettenähtud vormi alusel, mis on kättesaadav Sihtasutus Läänemaa veebilehel aadressil [www.laanemaa.ee](http://laanemaa.ee/aasta-isa/)
	5. Vormikohane ettepanek esitatakse paberkandjal aadressil SihtasutusLäänemaa, Karja 27, 90502, Haapsalu linn, Läänemaa või e-posti teel aadressil info@laanemaa.ee.
4. **Kandidaatide kvalifitseerimine**
	1. Esitatud kandidaatide avaldustega tutvub pärast nende esitamist Lääne maakonna tunnustuskomisjon.
	2. Lääne maakonna tunnustuskomisjoni liikmetel on õigus küsida lisaküsimusi tunnustatute kohta ning teha sellest johtuvalt ettepanekuid. Samuti on komisjonil võimalik esitada kandidaate juhul kui neid mingi põhjusel pole märgatud.
	3. Komisjonil on õigus tiitlit mitte välja anda kui esitatud kandidaadid ei vasta tiitli saamise kriteeriumile või ei ole laekunud ettepanekuid.

*/allkirjastatud digitaalselt/*

Anu Kikas

Juhataja

Sihtasutus Läänemaa